google/wiki40b huggingface dataset:
Dyburių senosios kapinės

Kapinės

Įrengtos į upės vingio kilpą įsiterpiančio kyšulio viršūnėje. Jos netaisyklingo plano, pailgos šiaurės - pietų kryptimi, 25 m ilgio ir 18 m pločio, apjuostos griovio ir žemių-akmenų pylimo, vidaus pusėje aptvertos statinių tvora, kurios pietiniame gale yra varteliai. Pakraščiuose ant pylimo auga keletas senų ąžuolų ir kitų medžių. Laidojimo žymių nesimato. 
Kapinėse stovi koplytėlė, koplytstulpis ir 6 kryžiai. Jie mediniai, priekiniais fasadais atsukti į pietus. Prie vieno kryžiaus pritvirtinta medinė Nukryžiuotojo skulptūra. Koplytėlė stačiakampė stačiasienė, vienkamarė, dvišlaičiu skardos stogeliu, su Marijos ir vaikelio skulptūra.
Teritorijos plotas – 0,04 ha.
0,15 km į pietvakarius yra Dyburių (Bulikų) senosios kapinės.

Istorija

Veikė XVI–XIX a., vadinamos Kapeliais, Marų kapeliais. Jose laidoti Dyburių kaimo gyventojai. Mirusius pradėjus laidoti Kartenos parapijos kapinėse, kaimo kapinaitėse retsykiais laidoti savižudžiai, skenduoliai, nekrikštyti mirę kūdikiai, 1917–1918 m. – dizenterijos aukos. 
Nuo seno kapinėse buvo statomi mažosios memorialinės architektūros statiniai, prie kurių kaimo gyventojai rinkdavosi per gegužines pamaldas paminėti mirusiųjų. Pamaldos prasidėdavo kaime prie Navardauskų sodybos kryžiaus, nuo kurio, giedant Visų Šventųjų litaniją, eisena patraukdavo į kapines.
Kapines 1974 m. žvalgė Ignas Jablonskis, 2000 ir 2010 m. – Julius Kanarskas.
Kapinės su jose esančiais kryždirbystės statiniais vertingos kaip Žemaičių kraštui būdingas etninės kultūros paminklas. Kultūros vertybių registre neregistruotos.
Ragnaras Lodbrokas

Ragnaras Lodbrokas arba Lotbrokas (sen. skand. Ragnarr Loðbrók) buvo legendinis Vikingų eros skandinavų valdovas ir herojus, minimas senovės skandinavų poezijoje ir kelete sagų. Pasak istorijų, būtent Ragnaro vedami vikingai pradėjo puldinėti Prancūziją ir Angliją. Ragnaras turėjo daugybę žymių sūnų, tarp kurių Ivaras Bekaulis, Bjornas Narsusis, Halfdanas Ragnarsonas, Sigurdas Ragnarsonas ir Ubba. Tuo tarpu pastarieji iš tiesų egzistavo, dėl paties Ragnaro egzistavimo kyla abejonių, taip pat nėra aišku, ar jis buvo jų tėvas. Dauguma pasakų apie jį, pasirodo, kildinamos iš keleto istorinių vikingų herojų ir valdovų nuveiktų žygdarbių.
Pasak legendos, Ragnaras buvo triskart vedęs: skydo mergelę Lagertą, Torą Borgarhjortr ir Aslaug. Sakoma, kad jis buvo Danijos karaliaus Gudfredo giminaitis ir Švedijos karaliaus Sigurdo Hringo sūnus, pats vėliau tapęs karaliumi ir pasižymėjęs daugelyje reidų ir žygių kol galiausiai buvo paimtas į nelaisvę savo priešo karaliaus Elos Nortumbrijiečio, kuris šį nužudė įmetęs jį angių knibždančion duobėn. Ragnaro sūnūs atkeršijo už tėvą krauju, įsiverždami į Angliją su Didžiąja pagonių kariauna.
Saulius Stoma

Biografija

1972 m. baigė Kauno 17-ąją vidurinę mokyklą, 1977 m. baigė Vilniaus inžinerinio statybos instituto Architektūros fakultetą. Studijų metais pradėjo rašyti noveles, pirmoji išspausdinta 1976 m. savaitraštyje „Literatūra ir menas“.
1977–1978 m. architektas Vilniuje. Kurį laiką dirbo automobilių aikštelės sargu. 1979 m. vedė ir persikėlė į Kauną, kur dirbo Statybos ir architektūros mokslinio tyrimo instituto moksliniu bendradarbiu architektūros istoriku. Netrukus įstojo į neakivaizdinę aspirantūrą ir pradėjo rašyti disertaciją apie Lietuvos dvarų architektūrą.
1981 m. grįžo į Vilnių, Vyriausiosios enciklopedijų redakcijos mokslinis redaktorius. Šešerius metus rengė LTSR istorijos ir kultūros paminklų sąvadą.
1988 m. perėjo į „Literatūrą ir meną“; korespondentas, vėliau – Dailės ir architektūros skyriaus redaktorius. Įsitraukė į Sąjūdžio organizavimą, vadovavo pirmajai tarp žurnalistų „Literatūros ir meno“ Sąjūdžio grupei, 1988 m. rudenį spaudos darbuotojų išrinktas Sąjūdžio steigiamojo suvažiavimo delegatu. 1989 m. dalyvavo atkuriant Lietuvos krikščionių demokratų partiją, buvo išrinktas į jos tarybą ir valdybą. 1990 m. pradžioje kartu su Arvydu Juozaičiu ir Sauliumi Šalteniu įsteigė savaitraštį „Šiaurės Atėnai“ ir kartu jį redagavo. Atkūrus Lietuvos nepriklausomybę Aukščiausiosios Tarybos paskirtas dienraščio „Lietuvos aidas“ vyriausiuoju redaktoriumi. Laikraštį privatizavus ir įvykus konfliktui tarp akcininkų, 1994 m. atleistas. Vėliau dienraščio „Lietuvos rytas“ apžvalgininkas, 1996–1997 m. laikraščio „Lietuvos žinios“ vyriausiasis redaktorius.  1997 m. spalio 20 d. nuteistas už su teise prasilenkiančią finansinę veiką „Lietuvos aide“. Už savo veikas atsakė pagal tuo metu galiojusią Baudžiamojo kodekso redakciją. Atliko realią laisvės atėmimo bausmę vienoje iš Lietuvos įkalinimo įstaigų.
2008–2012 m. Seimo narys. 
Laisvalaikiu rašo prozą, politikos komentarus, veda savo blogą, ir užsiima eseistika.
2008 m. Tautos prisikėlimo partijos narys.
Nuo 2003 m. Rašytojų sąjungos narys. Su žmona Diana užaugino sūnų Simoną ir dukrą Laimą Mariją.
Fiat 70

Fiat 70 – lengvasis automobilis, išleistas „Fiat“ kompanijos nuo 1915 iki 1920 metų.
Į automobilį buvo įrengtas 4-ių cilindrų, 21 a.j. galingumo variklis, kuris leido išvystyti iki 70 km/val. greitį.
Viso buvo pagaminta apie 1 000 automobilių, beveik visi jie buvo išsiųsti į Italijos armiją.
Fiat 70 modelį pakeitė Fiat 501 modelis.
Rošo ertmė

Rošo ertme dvinarėje sistemoje vadinama erdvės sritis apie žvaigždę, kurioje medžiaga yra gravitaciškai surišta su ta žvaigžde. Jei viena žvaigždė išsiplečia už Rošo ertmės ribų, medžiaga pradės tekėti ant kitos žvaigždės. Rošo ertmė yra maždaug lašo formos ekvipotencialinis paviršius, kurio viršūnė yra vadinama pirmu Lagranžo tašku.
Šią koncepciją įvedė prancūzų astronomas Édouard Roche.
Medžiagos pertekėjimas nuo vienos žvaigždės ant kitos sukelia įvairius astronominius reiškinius: kartotines novas, rentgeno ir milisekundinius pulsarus.
Grammatik

Grammatik – viena žymiausių Lenkijos hip-hopo grupių. Pasižymi klasikinio „lenkiško" hiphopo muzika, „stipriais“ tekstais, ramiu repavimu.
Grammatik susikūrė 1997 m. Varšuvoje. Įkūrėjai – grupės nariai Jotuze (arba J.U.Z.) ir Eldo (arba Eldoka). Eldo koncertuoja ir vienas, kaip solo atlikėjas išleido 4 albumus.
Grupės nariais taip pat yra buvę Ash ir Noon. Noon vadinamas vienu iš Grammatik „šlovės kalvių“. Kaip muzikos prodiuseris užsitarnavo gerą vardą dėka savo puikių „Światła miasta" bytų („Światła miasta“ yra tapęs lenkų repo klasika ne tik pačioje Lenkijoje, bet ir užsienyje, daugelio šis darbas vadinamas etaloniniu).
Grupės muzikiniais reikalais rūpinosi keli žmonės, pvz., Kociołek, Kixnare, Bitnix, Flamaster; patefonais rūpinasi DJ Daniel Drumz ir DJ Taśmy.
2008 m. gegužės 2 d. grupė baigė savo veiklą. 2008 m. liepos 14 dieną buvo jos paskutinis koncertas.

Grammatik ir Lietuva

Lietuvoje Grammatik mėgiama daugelio lenkiško hip-hopo mėgėjų. 2005 metais Vilniuje pristatė savo naujausią albumą „3“.
Košoj Korgonas

Košoj Korgonas (kirg. Кошой Коргон) – senovinės tvirtovės griuvėsiai Kirgizijoje, Naryno srityje, At Baši rajone, į vakarus nuo At Baši kaimo, greta Biškeko–Kašgaro plento. Iš pastato belikę plūkto molio sienų fragmentai. Pastatymo data nežinoma. Košoj Korgonas pavadintas kirgizų epo Manaso herojaus, batūro Košojaus vardu.
Greta veikia muziejus. Toliau pietuose yra senovinis karavansarajus Taš Rabatas.
Józef Oleksy

Biografija

Baigė Varšuvos Aukštosios planavimo ir statistikos mokyklos Užsienio prekybos fakultetą. Ekonomikos mokslų daktaras. 1968 m. įstojo į LJDP, dirbo partinėse struktūrose, vadovavo LJDP Palenkės Bialos vaivadijos komitetui.
1989–2005 m. buvo Lenkijos Seimo narys. 1993–1995 m. buvo Lenkijos demokratinės kairiųjų sąjungos (Sojusz Lewicy Demokratycznej, SLD) vadovas. 1993 m. spalio mėn. – 1995 m. kovo mėn. buvo Lenkijos Seimo maršalka. 1995 m. kovo 7 d. – 1996 m. vasario 7 d. buvo Lenkijos Ministras pirmininkas. Iš šių pareigų atsistatydino dėl įtarimų bendradarbiavus su KGB. Šie įtarimai vėliau įrodyti nebuvo.
2004 m. sausio–balandžio mėn. buvo vicepremjeras ir Vidaus reikalų ministras Lešeko Milerio vyriausybėje. Nuo 2004 m. vasario mėn. iki 2005 m. sausio mėn. vėl buvo Lenkijos Seimo maršalka. Šių pareigų neteko Lenkijos Liustracijos teismui priėmus sprendimą, kad J.Oleksis 1970–1978 m. slapta bendradarbiavo su LLR karine žvalgyba ir tai nuslėpė.
Jonas Rimantas Klimas

Biografija

1953 m. baigė Kazitiškio septynmetę mokyklą, 1958 m. – Vilniaus miškų technikumą. 1963 m. baigė Lietuvos žemės ūkio akademiją. 1963–1965 m. tarnavo sovietinėje armijoje. 1966–1974 m. Ukmergės miško pramonės ūkio darbų saugos inžinierius, naujų technologijų diegimo ir statybos remonto vyr. inžinierius. 1974–1978 m. Nemenčinės miškų ūkio direktorius. 1978–1990 m. Vilniaus miškų ūkio gamybinio susivienijimo generalinis direktorius. 1990–1991 m. Miškų ūkio ministerijos Nacionalinių parkų skyriaus viršininkas. 1992–1993 m. miškų ūkio ministras. 1993–1994 m. Lietuvos banko Socialinių reikalų departamento direktorius. 1995–1996 m. Susisiekimo ministerijos skyriaus viršininkas. Nuo 1997 m. Vilniaus miškų urėdijos urėdo pavaduotojas.
Studijų metais vadovavo LŽŪA studentų klubui. 1989–1992 m. Visuomeninės Rytų Lietuvos tarybos prie LTSR, nuo 1990 m. kovo mėn. – prie Lietuvos Respublikos Aukščiausiosios Tarybos Prezidiumo pirmininkas. 1995 m. Lietuvių tautininkų sąjungos narys. 1993–1999 m. Lietuvių etninės kultūros draugijos pirmininkas. Karaliaus Mindaugo kolegijos narys ir kraštiečių Ažvinčių klubo veiklos koordinatorius. 1984 m. įkūrė folkloro ansamblį „Nalšia“, 1986 m. – kraštiečių klubą „Nalšia“. 1998 m. sudarė ir išleido 1944 m. „Armija krajova“ nužudyto poeto J. Klimo eilėraščių rinktinę „Pasižadėjimas“, 1999 m. – kraštotyros knygą apie Rytų Aukštaitiją „Kukuoja gegiutė“.
Sutuoktinė Genovaitė, vaikai Arūnas, Rūta.
Brockhampton

2017: „Saturation“ trilogija

2017 m. sausį grupė išleido naują singlą su vaizdo klipu „Cannon“. Tų pačių metų gegužę „Brockhampton“ išleido „Face“ – pirmąjį singlą iš savo debiutinio albumo „Saturation“. Mėnesio eigoje „Brockhampton“ išleido dar tris singlus. Visi jie buvo režisuoti Kevin Abstract ir filmuoti Los Andžele, Kalifornijoje. „Saturation“ išleistas 2017 m. birželio 9 d. Albumas sulaukė teigiamo kritikų ir įvertinimo ir suteikė grupei naujo dėmesio.
Iš karto po „Saturation“ išleidimo grupė pranešė pradėjusi kurti „Saturation II“ – tęsinį praėjusiam savo albumui. 2017 m. rugpjūčio 1 d. grupė išleido debiutinį singlą iš „Saturation II“ pavadinimu „Gummy“. Po savaitės išleistas antrasis singlas ir vaizdo klipas „Swamp“. Rugpjūčio 15 d. išleistas trečiasis singlas „Junky“ ir atskleista „Saturation II“ išleidimo data. „Saturation II“ išleistas rugpjūčio 25 d. ir taip pat sulaukė teigiamo kritikų įvertinimo.
Tų pačių metų gruodžio 1 dieną grupė oficialiai pranešė apie „Saturation III“. Iš pradžių grupė teigusi, kad tai žada būti jų paskutinis albumas, tačiau paskui šį teiginį paneigė sakydami, kad tai neturėjo būti suprasta pažodžiui. 2017 m. gruodžio 12 d. išleistas albumo pagrindinis singlas „Boogie“.
2017 m. gruodžio 14 d. „Brockhampton“ pranešė apie ketvirtąjį savo albumą „Team Effort“, kuris planuojamas išleisti 2018 m.
Lichtervežis

Lichtervežis (rus. лихтеровоз; angl. LASH carrier, lighter transport ship, barge carrier, kangaroo ship) – specializuotas laivas, pervežantis krovinius, pakrautus į lichterius, taip pat – konteinerius.
Zagrebas

Istorija

Mieste žmonių gyventa dar neolito laikotarpiu. Slavų gentys čia gyveno jau VI a. Jie įkūrė tvirtovę ir pavadino Gradec; netoliese jie įkūrė religinį miestelį Kaptol, kuriame 1093 m. įsteigta vyskupija. Miestai plėtėsi, X a. Gradecas paskelbtas Kroatijos karalystės sostine. Kai XI a. Kroatija atiteko vengrams, Gradecas 1242 m. paskelbtas laisvuoju karališku miestu, kuris pavaldus tik karaliui, o jo gyventojai turėjo didelę veiklos laisvę. 1850 m. Gradecas ir Kaptolas buvo kartu sujungti į vieną miestą – Zagrebą (vok. Agram). Šis pavadinimas neformaliai buvo vartojamas abiem susijungusiems miestams jau nuo XVII a. 1867 m. Zagrebas tapo Kroatijos ir Slavonijos regiono Austrijos-Vengrijos sudėtyje sostine, 1918 m. įėjo į Serbų, kroatų ir slovėnų karalystę (nuo 1929 – Jugoslavija), po 1991 m. – nepriklausomos Kroatijos sostinė.

Sportas

Mieste 1976 m. vyko V Europos futbolo čempionatas.
Ekologinė antropologija

Ekologinė antropologija tiria žmonijos - aplinkos (natūros - kultūros) santykius laike ir erdvėje. Tarp tyrimo sričių yra klausimai kokią įtaką žmonių populiacija daro savo aplinkai ir kaip santykis su aplinka veikia populiacijos socialinį, ekonominį ir politinį gyvenimą. Bendresne prasme ekologinė antropologija siekia pateikti materialistinį žmonių visuomenės ir kultūros kaip prisitaikymo prie esamų aplinkos sąlygų paaiškinimą.
Vienas žymiausių šios antropologijos srities mokslininkų yra Roy Rappaport. Jo darbuose aprašomi kultūros ir gamtinės aplinkos, kurioje ji vystosi, santykiai. Savo praktinius tyrimus jis atliko tarp maringų, kurie gyvena Papua-Naujosios Gvinėjos aukštikalnėse. Prieš savo mirtį 1999 m. jis išspausdino savo svarbiausią darbą Ritual and Religion in the making of humanity.
Clackmannan FC

Istorija

Klubas įkurtas 1885 m.
Klubas išformuotas 1931 m.

Stadionas

„Chapelhill Park“ stadionas.
Babrungėnai

Istorija

Babrungėnai minimi 1253 m., priklausė Ceklio žemei. Yra XI a.-XIII a. kapinynas.
Vytautas Baliukevičius

Vytautas Baliukevičius (lenk. Witold Balukiewicz, 1891 m. rugpjūčio 9 d. Alytaus parapijoje – 1971 m. spalio 23 d. Suvalkuose) – lietuvių kilmės Romos katalikų kunigas Lenkijoje, Suvalkų dekanato vicedekanas.

Biografija

1914 m. gegužės 10 d. baigė Seinų kunigų seminariją. 1920–22 m. buvo Lomžos kunigų seminarijos prokuristas. 1935?-1947 m. klebonavo Račkose, kartu 1945–47 m. dirbo pedagoginį darbą Dauspudos Generolo Liudviko Mykolo Paco vardo mokykloje. 1947–57 m. Grajevo Švenčiausiosois Trejybės bažnyčios klebonas, o 1957–65 m. – Suvalkų šv. Aleksandro parapijos klebonas. Tarpukariu buvo Suvalkų dekanato vicedekanas.
1970 m. Maljorkos Palmos Tarpzoninis turnyras

1970 m. Maljorkos Palmos tarpzoninis šachmatų turnyras – tai pasaulio čempionato ciklo (1970–1973) atrankinės šachmatų varžybos. Aštuntasis tarpzoninis vyrų turnyras vyko 1970 m. lapkričio 8 – gruodžio 13 d. Maljorkos Palmoje (Ispanija).

Turnyras

Dalyvavo 24 šachmatininkai iš 14 šalių. Šeši geriausiai pasirodę šachmatininkai pateko į 1971 m. Kandidatų mačus

Dalyvių atranka

Dalyviai buvo atrinkti iš  8-ojo zoninių turnyrų ciklo dešimties zonų: iš 4-os (SSRS 37-asis čempionatas) zonos – 4 dalyviai; iš 1-3 , 5-os ir 8-os zonų – po 3; iš 6-os, 7-os, ir 9-os ir 10-os zonų – po 1. O taip pat 1968 m. Kandidatų mačuose 3-ią vietą užėmęs B. Larsenas.JAV šachmatų federacija, po to, kai P. Benko užleido savo vietą, nusprendė vietoj jo pasiusti R. Fišerį, nors jis ir nežaidė zoniniame turnyre; Pietų Amerikos zonoje Ch. Rubinetis pakeitė atsisakiusį dalyvauti M. Najdorfą.

Rezultatai

Pagrindinė kova turnyre vyko tarp R. Fišerio ir J. Gelerio: laimėjęs prieš J. Gelerį R. Fišeris užėmė pirmąją vietą – 18½ taško; 2-4 vietas pasidalijo J. Geleris, B. Larsenas ir R. Hiubneris – po 15 taškų. 5-ąją vietą užėmė M. Taimanovas – 14 v.
Atsarginis, po mačo su V. Smyslovu – L. Portišas.
Rožė Jankevičiūtė

Rožė Jankevičiūtė (g. 1925 m. gegužės 3 d. Šiauliuose) – Lietuvos vertėja, redaktorė.

Biografija

1954 m. Vilniaus pedagoginiame institute baigė lietuvių kalbą ir literatūrą. 1945–1972 m. dirbo redaktore leidykloje „Vaga“, 1972–1979 m. – Vyriausiojoje enciklopedijų redakcijoje.
Verčia iš prancūzų kalbos.
FK Spring

Istorija

Klubas įkurtas 1887 m. Buvo vienas iš pirmųjų futbolo klubų Norvegijoje.
Dalyvavo pirmame futbolo taurės turnyre (1902 m.). Pusfinalyje pralaimėjo būsimiems turnyro nugalėtojams SK Grane.
1902 metų pabaigoje klubas išformuotas.

Pasiekimai

1902 m. dalyvavo futbolo taurės turnyre.
Talka (laikraštis)

Talka – Lietuvos kultūros fondo bendrijos „Talka“ leidinys, ėjęs 1988–1989 m. Vilniuje.

Istorija

Redagavo Tomas Kajokas, Jonas Vaiškūnas. Išėjo 11 numerių.
Ona Aloizė Ostrogiškė

Biografija

Ona Aloizė Ostrogiškė buvo kunigaikščio, Voluinės vaivados Aleksandro Vasiljevičiaus Ostrogiškio (1593–1603) ir jo žmonos Anos Kostkos duktė. Konstantino Ostrogiškio ir Janos Kostkos anūkė.
Būdama trejų metų neteko tėvo. 1620 m. lapkričio 28 d. Jaroslave buvo ištekinta už 60-mečio Lietuvos didžiojo etmono Jono Karolio Chodkevičiaus. Mažiau nei po metų Chodkevičius sunkiai susirgo ir mirė Chotynėje. Po ko kunigaikštytė Ona Aloizė prisiekė daugiau netekėti. 1636 m. gegužės 24 d. mirė jos motina – Ona Ostrogiškė ir palikimas, tame tarpe Jaroslavo miestas, perėjo mirusiosios vaikams: vyresnei seseriai Katerinai, Onai Aloizėi, Konstantinui ir Aleksandrui Mykolui Liubomirskiui (sesers Sofijos sūnui).
Mirė 1654 m. sausį Didžiosios Lenkijos dvare, gelbėdamasi nuo Chmelnickio kazokų.
Klintinės Alpės

Klintinės Alpės (vok. Kalkalpen) yra dvi maždaug 600 km ilgio kalnų grandinės, kurios iš šiaurės ir pietų juosia centrinę rytų Alpių grandinę (Šiaurinės Klintinės Alpės ir Pietinės Klintinės Alpės).
Jei Centrinės Alpės sudarytos daugiausia iš kristalinių uolienų (granitas, gneisas), tai Klintinės Alpės sudarytos iš šviesesnių ir porėtesnių uolienų. Be klinties tai gali būti dolomitas, mergelis, smiltainis ir panašios uolienos.
Šlienava

Aplinkinės gyvenvietės

 
 
 
 
Samylai – 2 km
GIRIONYS – 3 km
Ezra

Ezra arba Ezdras (hebr. עֶזְרָא) – Senajame Testamente aprašytas vyras, žydų tremties metu buvęs kunigu ir Įstatymo mokytoju. Karalius Artakserksas buvo žadėjęs Ezrai, kad iš Babilonijos į Jeruzalę bus leista grįžti didelei žydų tremtinių grupei. Ezrai atvykus, Jeruzalės šventykla jau buvusi atstatyta, bet jis gailėjęsis, kad žmonės net po tremties nesilaiko Dievo įsakymų. Didelė dalis žydų, taip pat ir dvasininkų, buvo vedę moteris tautų, kurios neišpažino judėjų religijos. Ezra tokias mišrias vedybas uždraudė.
Pasak judėjų tradicijos, Rašto žinovas Ezra surinko ir sutvarkė Senojo Testamento knygas.
Vėdinimo įrenginys

Vėdinimo įrenginys – elektrinis-mechaninis įrenginys, kuris paruošia ir tiekia orą uždaroms erdvėms.
Tokie įrenginiai gali būti naudojami uždarų erdvių vėdinimui, oro šildymui, vėsinimui, drėkinimui, sausinimui ar valymui. Paprasai vėdinimo įrenginys – stačiakampė metalinė dėžė, kurios sienelės užpildytos triukšmą ir ugnį izoliuojančia medžiaga. Gali būti sumontuoti tiek lauke, tiek ir patalpose.
Vėdinimo įrenginiai skirstomi pagal prijungimą prie ortakių tinklo į horizontaliuosius ir vertikaliuosius.

Sudėtinės dalys

Vėdinimo įrenginyje sumontuoti elektros varikliai, ventiliatoriai, oro valymo filtrai, rekuperatorius (šilumokaitis), oro šildytuvas, automatinis valdiklis, uždarymo sklendės. Kaip papildomi priedai pagal poreikį gali būti sukomplektuoti oro vėsintuvas, drėkintuvas ar papildomas šildytuvas.
Ro-ro

ro-ro, arba RO-RO (angl. Roll-on/roll-off, nuo roll, 'riedėti, ridenti') – ratuotas transporto priemones pervežančio laivo tipas; taip pat šia sąvoka apibrėžiamos transporto priemonės, kroviniai, terminalai, krantinės.

Laivai

Ro-Ro laivas – tai laivas, skirtas riedamiesiems arba ridenamiems kroviniams gabenti. Toks laivas gali būti pakraunamas ir/ar iškraunamas, kai pro pakeltą laivo priekį ar galą kroviniai įvežami ir/ar išvežami ratuotomis transporto priemonėmis. Ro-Ro keleivinis laivas – horizontalaus krovimo laivas, pritaikytas keleiviams ir kroviniams gabenti. Ro-Ro krovininis laivas – horizontalaus krovimo laivas, skirtas tik kroviniams gabenti. Šio tipo laivai skiriasi pagal pastatymą ir įrangą nuo universalių sausakrūvių laivų. Pagrindinis skirtumas – pakrovimo ir iškrovimo darbai vykdomi ne vertikaliai (per liukus), o horizontaliai (per vartus). Šie laivai dar skiriasi padidintu talpumu dėl pervežamų krovinių specifikos. Laivas gali būti aprūpintas ne tik laivagalio, bet ir laivapriekio, šonine aparelėmis, kad laivas galėtų prisišvartuoti ne viena pozicija prie krantinės. Aparelės turėtų saugiai susisiekti su krantine, tada laivas dirba efektyviai.
Ro-Ro laivuose transportuojami Ro-Ro kroviniai: krovininiai automobiliai, vilkikai su puspriekabėmis ir priekabomis, lengvieji automobiliai, traukinių vagonai, kitos transporto priemones ant ratų. Transporto priemonės gali įvažiuoti savo eiga arba būti užvilktos ant laivo specializuotais vilkikais. Ro-Ro krovinius apdoroti uostuose yra paprasčiau: reikalinga minimali laivų įranga. Kroviniai čia paprastai matuojami ne pagal tonažą, o LIM (lanes in metres) metražu.

Terminalai

Ro-Ro terminaluose transporto priemonės į laivą įvažiuoja savo eiga. Čia perkraunami automobiliai, įvairūs konteineriai, priekabos, cisternos, generaliniai kroviniai, įvairi specializuota įranga. Ro-Ro terminaluose yra patogus krovinių įvežimo būdas, pigesnė terminalo įranga (lyginant su konteinerių terminalais, kur naudojama brangi perkrovimo įranga - galingi kranai, kita technika krovinių apdorojimui).
Ro-Ro terminalą teoriškai galima įrengti prie bet kurios krantinės, tačiau jiems reikalingos didelės teritorijos. Be žemės sklypo, daug kainuoja ir specializuotų krantinių bei kranto ir laivo jungiamųjų konstrukcijų įrengimas. Krovos operacijoms atlikti krantinėje įrengiamos specialios reguliuojamos rampos, kurių aukštis kinta pagal aptarnaujamo laivo tipą, vandens lygį darbų metu. Jos sąveikauja su laivo rampomis, veikiančiomis panašiu principu į pakeliamojo tilto. Sudėtingesni įrengimai naudojami aptarnaujant traukinių keltus, kuomet reikia laivui užimti ne tik jam skirtą poziciją, bet dar būtina jį centruoti geležinkelio bėgių atžvilgiu, naudojat kranto hidraulines sistemas.
Puteliškiai

Aplinkinės gyvenvietės

Baibokai – 2,6 km
BIRŽAI – 19 km 
Javeniškiai – 2,8 km
Upeliškis (Biržai) – 1,7 km
Jasiuliškiai (Biržai) – 1,8 km
Šalniai – 3,5 km
Deikiškiai – 1,1 km
Mockūnai – 3,1 km
Lamokėliai – 3,6 km
Kęstutis Kordušas

Biografija

1985 m. baigė Vilniaus pedagoginį institutą, įgijo istorijos mokytojo specialybę. Nuo 2000 m. iki 2003 m. Raseinių rajono savivaldybės sekretorius, rajono savivaldybės mero pavaduotojas (2003 m.), nuo 2003 m. iki 2007 m. mero padėjėjas, nuo 1995–1997 m., nuo 2000 m. iki 2003 m., nuo 2003 m. iki 2007 m. ir nuo 2007 m. Raseinių rajono savivaldybės tarybos narys.
Vedęs; žmona Loreta, sūnūs Gediminas, Vytautas, Žygimantas.
Vepsų kalba

Gramatika

Vepsų kalba yra agliutinacinė.